Document ID: /roh_data/filtered/Billingualer_Corpus_interleaved-de-rm.jsonl.gz/1577

This is a text translated from German to Rumantsch Grischun.
Kommission verabschiedet Bündner NFA zuhanden des Grossen Rates

In der Aprilsession wird sich der Grosse Rat mit dem sehr umfangreichen und komplexen Geschäft Neugestaltung des Finanzausgleichs und der Aufgabenteilung zwischen Kanton und Gemeinden (Bündner NFA) zu befassen haben.

Die Kommission für Staatspolitik und Strategie des Grossen Rates hat sich an vier ganztägigen Sitzungen in Anwesenheit von Regierungsrat Martin Schmid intensiv und teilweise auch kontrovers mit der Materie befasst. Mit dieser Vorlage ist hauptsächlich beabsichtigt, den Ausgleich von Ressourcen zwischen finanziell stärkeren und schwächeren Gemeinden effizient, transparent, fair und steuerbar auszugestalten und zu verstärken; übermässige und nicht direkt beeinflussbare Lasten der Gemeinden und des Kantons zu mildern; den Handlungsspielraum und die Eigenverantwortung der Gemeinden und des Kantons zu erhöhen; die Aufgaben und die Finanzströme zwischen Kanton und Gemeinden möglichst weitgehend zu entflechten; die verbleibenden Verbundaufgaben stufengerecht zu erfüllen und leistungsorientiert zu entschädigen; bestehende Hemmnisse bezüglich Gemeindefusionen abzubauen.

Die Kommission anerkennt die Notwendigkeit einer umfassenden Aufgabenentflechtung zwischen Kanton und Gemeinden. Anerkannt von der Kommission wird auch der umfassende Reformbedarf beim bestehenden Finanzausgleich. Anpassungen in mehreren Bereichen sind nach Auffassung der Kommission unerlässliche Voraussetzungen, um die künftigen Herausforderungen adäquat zu meistern. Die Kommission ist überzeugt, dass die übergeordneten staatspolitischen Ziele, wie Stärkung der Gemeinden und des Kantons, Vereinfachung von Entscheidungsprozessen, Erfüllung der Aufgaben durch jene Ebene, die dafür am besten geeignet ist, einzig gestützt auf eine gesamtheitliche Sicht, wie sie der Grundkonzeption der NFA zugrunde liegt, erreicht werden können. Dabei müssen sektorielle Wünsche und Besonderheiten weitgehend in den Hintergrund treten. Es wurde aber auch auf einzelne Schwachpunkte der Vorlage hingewiesen. Wichtig ist in diesem Zusammenhang, dass ein Wirksamkeitsbericht des Finanzausgleichs periodisch Aufschluss über die Erreichung der Ziele gibt und auch mögliche Massnahmen zur allfälligen Verbesserung aufzeigt.

Gestützt auf diese Erkenntnisse beantragt die Kommission einstimmig dem Grossen Rat, auf das Geschäft einzutreten. In der kommissionsinternen Detailberatung trat dann die Kommission nicht mehr so geschlossen wie bei der Eintretensdebatte in Erscheinung. Zu mehreren Bereichen, namentlich im Sozialen, in der Frage der Haftung des Kantons, im Behindertenbereich, im Sprachgebiet, im Schulwesen, zur familienergänzenden Familienbetreuung, zum Strassenbereich innerorts, zum Umweltschutz, zu Bauprojekten im Pflegebereich usw. gab es einige Mehr- beziehungsweise Minderheitsanträge. Im Ergebnis schliesst sich aber die Kommission beziehungsweise die Kommissionsmehrheit weitgehend den Vorschlägen der Regierung gemäss Botschaft an.

Gremium: Kommission für Staatspolitik und Strategie

Quelle: dt Kommission für Staatspolitik und Strategie

02.04.2009
La cumissiun deliberescha la NGF grischuna per mauns dal cussegl grond

Durant la sessiun d'avrigl vegn il cussegl grond a stuair tractar ina fatschenta fitg voluminusa e cumplexa, la nova concepziun da la gulivaziun da finanzas e da la repartiziun da las incumbensas tranter il chantun e las vischnancas (NGF grischuna).

La cumissiun dal cussegl grond per politica da stadi e strategia è s'occupada intensivamain e per part er en moda cuntraversa da questa materia en quatter sesidas d'in entir di che han gì lieu en preschientscha da cusseglier guvernativ Martin Schmid. Quest project ha principalmain l'intenziun da concepir - en moda effizienta, transparenta, gista e controllabla - sco er da rinforzar la gulivaziun da las resursas tranter las vischnancas ch'èn finanzialmain pli fermas e quellas ch'èn finanzialmain pli deblas, da mitigiar las grevezzas da las vischnancas e dal chantun ch'èn sproporziunadas e che na pon betg vegnir influenzadas directamain, d'augmentar la libertad d'agir e l'atgna responsabladad da las vischnancas e dal chantun, da detretschar uschè bain sco pussaivel las incumbensas ed ils currents da finanzas tranter il chantun e las vischnancas, d'ademplir las incumbensas communablas restantas en moda confurma al stgalim e da las indemnisar en moda orientada a la prestaziun, d'eliminar ils impediments ch'i dat anc en connex cun fusiuns da vischnancas.

La cumissiun renconuscha la necessitad da detretschar generalmain las incumbensas tranter il chantun e las vischnancas. La cumissiun renconuscha er il basegn da refurmar en moda cumplessiva la gulivaziun da finanzas vertenta. Tschertas adattaziuns en plirs secturs èn tenor l'avis da la cumissiun ina premissa indispensabla per dumagnar en moda adequata las sfidas dal futur. La cumissiun è persvadida che las finamiras surordinadas da la politica da stadi - sco il rinforz da las vischnancas e dal chantun, la simplificaziun da las proceduras da decisiun, l'adempliment da las incumbensas sin quels plauns statals ch'èn ils pli adattads per quai - possian vegnir cuntanschidas mo cun sa basar sin ina vista globala, sco quella che furma la basa dal concept general da la NGF. Giavischs e particularitads ston per gronda part tschessar. Ma igl è er vegnì fatg attent a singuls puncts debels dal project. En quest connex èsi impurtant ch'in rapport davart l'efficacitad da la gulivaziun da finanzas infurmeschia periodicamain quant enavant che las finamiras èn vegnidas cuntanschidas e skizzeschia er las mesiras ch'ins po prender per meglierar eventualmain la situaziun.

Sa basond sin questas enconuschientschas propona la cumissiun unanimamain al cussegl grond d'acceptar la fatschenta. En la debatta detagliada che ha gì lieu entaifer la cumissiun, n'è la cumissiun betg pli sa preschentada cun las retschas uschè serradas sco a chaschun da la debatta d'entrar en materia. Propostas da maioritad e da minoritad hai dà pertutgant plirs secturs, numnadamain ils fatgs socials, la dumonda da la responsabladad dal chantun, il sectur da las persunas cun impediments, il territori linguistic, la scola, la tgira d'uffants cumplementara a la famiglia, las vias entaifer ils vitgs, la protecziun da l'ambient, projects da construcziun en il sectur da tgira e.u.v. Per resumar conferma la cumissiun respectivamain la maioritad da la cumissiun dentant per gronda part las propostas da la regenza ch'èn cuntegnidas en la missiva.

Gremi: cumissiun per politica da stadi e strategia

Funtauna: rg cumissiun per politica da stadi e strategia

02.04.2009